Ericu950/Stoicheia-meter-silver huggingface dataset:
καὶ γὰρ φίλος ὤν μοι τυγχάνει καὶ δεόμενος καὶ ἀδικούμενος καὶ ἀδύνατος εἰπεῖν , ὥστε διὰ ταῦτα πάντα ὑπὲρ αὐτοῦ λέγειν ἀναγκάζομαι .
ὅθεν οὖν τὸ συμβόλαιον αὐτῷ πρὸς Εὐθύνουν γεγένηται , διηγήσομαι ὑμῖν ὡς ἂν δύνωμαι διὰ βραχυτάτων .
νικίας γὰρ οὑτοσί , ἐπειδὴ οἱ τριάκοντα κατέστησαν καὶ αὐτὸν οἱ ἐχθροὶ ἐκ μὲν τῶν μετεχόντων τῆς πολιτείας ἐξήλειφον , εἰς δὲ τὸν μετὰ Λυσάνδρου κατάλογον ἐνέγραφον , δεδιὼς τὰ παρόντα πράγματα τὴν μὲν οἰκίαν ὑπέθηκε , τοὺς δ οἰκέτας ἔξω τῆς γῆς ἐξέπεμψε , τὰ δ ἔπιπλα ὡς ἐμὲ ἐκόμισε , τρία δὲ τάλαντα ἀργυρίου Εὐθύνῳ φυλάττειν ἔδωκεν , αὐτὸς δ εἰς ἀγρὸν ἐλθὼν διῃτᾶτο .
οὐ πολλῷ δὲ χρόνῳ ὕστερον βουλόμενος ἐκπλεῖν ἀπῄτησε τ ἀργύριον ·
Εὐθύνους δὲ τὰ μὲν δύο τάλαντα ἀποδίδωσι , τοῦ δὲ τρίτου ἔξαρνος γίγνεται .
ἄλλο μὲν οὖν οὐδὲν εἶχε Νικίας ἐν τῷ τότε χρόνῳ ποιῆσαι , προσιὼν δὲ πρὸς τοὺς ἐπιτηδείους ἐνεκάλει καὶ ἐμέμφετο καὶ ἔλεγεν ἃ πεπονθὼς εἴη .
καίτοι οὕτω τοῦτόν τε περὶ πολλοῦ ἐποιεῖτο καὶ τὰ καθεστῶτα ἐφοβεῖτο , ὥστε πολὺ ἂν θᾶττον ὀλίγων στερηθεὶς ἐσιώπησεν ἢ μηδὲν ἀπολέσας ἐνεκάλεσεν .
τὰ μὲν οὖν γεγενημένα ταῦτ ἐστίν .
ἀπόρως δ ἡμῖν ἔχει τὸ πρᾶγμα .
νικίᾳ γὰρ οὔ τε παρακατατιθεμένῳ τὰ χρήματα οὔ τε κομιζομένῳ οὐδεὶς οὔ τ ἐλεύθερος οὔ τε δοῦλος παρεγένετο , ὥστε μή τ ἐκ βασάνων μή τ ἐκ μαρτύρων οἷόν τ εἶναι γνῶναι περὶ αὐτῶν , ἀλλ ἀνάγκη ἐκ τεκμηρίων καὶ ἡμᾶς διδάσκειν καὶ ὑμᾶς δικάζειν , ὁπότεροι τ ἀληθῆ λέγουσιν 0 .
οἶμαι δὴ πάντας εἰδέναι ὅτι μάλιστα συκοφαντεῖν ἐπιχειροῦσιν οἱ λέγειν μὲν δεινοί , ἔχοντες δὲ μηδέν , τοὺς ἀδυνάτους μὲν εἰπεῖν , ἱκανοὺς δὲ χρήματα τελεῖν 0 .
νικίας τοίνυν Εὐθύνου πλείω μὲν ἔχει , ἧττον δὲ δύναται λέγειν ·
ὥστε οὐκ ἔστι δι ὅτι ἂν ἐπήρθη ἀδίκως ἐπ Εὐθύνουν ἐλθεῖν .
ἀλλὰ μὴν καὶ ἐξ αὐτοῦ ἄν τις τοῦ πράγματος γνοίη , ὅτι πολὺ μᾶλλον εἰκὸς ἦν Εὐθύνουν λαβόντα ἐξαρνεῖσθαι ἢ Νικίαν μὴ δόντα αἰτιᾶσθαι 0 .
δῆλον γὰρ ὅτι πάντες κέρδους ἕνεκ ἀδικοῦσιν 0 .
οἱ μὲν οὖν ἀποστεροῦντες ὧνπερ ἕνεκ ἀδικοῦσιν ἔχουσιν , οἱ δ ἐγκαλοῦντες οὐ δ εἰ λήψεσθαι μέλλουσιν ἴσασιν .
πρὸς δὲ τούτοις , ἀκαταστάτως ἐχόντων τῶν ἐν τῇ πόλει καὶ δικῶν οὐκ οὐσῶν τῷ μὲν οὐδὲν ἦν πλέον ἐγκαλοῦντι , τῷ δὲ οὐδὲν ἦν δέος ἀποστεροῦντι .
ὥστε τὸν μὲν οὐδὲν ἦν θαυμαστόν , ὅτε καὶ οἱ μετὰ μαρτύρων δανεισάμενοι ἐξηρνοῦντο , τότε ἃ μόνος παρὰ μόνου ἔλαβεν ἀποστερῆσαι ·
τὸν δ οὐκ εἰκός , ὅτε οὐ δ οἷς δικαίως ὠφείλετο οἷόν τ ἦν πράττεσθαι , τότε ἀδίκως ἐγκαλοῦντα οἴεσθαί τι λήψεσθαι 0 .
ἔτι δ εἰ καὶ μηδὲν αὐτὸν ἐκώλυεν , ἀλλὰ καὶ ἐξῆν καὶ ἐβούλετο συκοφαντεῖν , ὡς οὐκ ἂν ἐπ Εὐθύνουν ἦλθε ῥᾴδιον γνῶναι .
οἱ γὰρ τοιαῦτα πράττειν ἐπιθυμοῦντες οὐκ ἀπὸ τῶν φίλων ἄρχονται ἀλλὰ μετὰ τούτων ἐπὶ τοὺς ἄλλους ἔρχονται , καὶ τούτοις ἐγκαλοῦσιν , οὓς ἂν μή τ αἰσχύνωνται μή τε δεδίωσι , καὶ οὓς ἂν ὁρῶσι πλουσίους μέν , ἐρήμους δὲ καὶ ἀδυνάτους πράττειν .
εὐθύνῳ τοίνυν τ ἀναντία τούτων ὑπάρχει ·
ἀνεψιὸς γὰρ ὢν Νικίου τυγχάνει , λέγειν δὲ καὶ πράττειν μᾶλλον δύναται τούτου , ἔτι δὲ χρήματα μὲν ὀλίγα , φίλους δὲ πολλοὺς κέκτηται .
ὥστ οὐκ ἔστιν ἐφ ὅντινα ἂν ἧττον ἢ ἐπὶ τοῦτον ἦλθεν 0 ·
ἐπεὶ ἔμοιγε δοκεῖ , εἰδότι τὴν τούτων οἰκειότητα , οὐ δ ἂν Εὐθύνους Νικίαν ἀδικῆσαι , εἰ ἐξῆν ἄλλον τινὰ τοσαῦτα χρήματα ἀποστερῆσαι .
νῦν δ ἀρχαιότερον ἦν αὐτοῖς τὸ πρᾶγμα .
ἐγκαλεῖν μὲν γὰρ ἔξεστιν ἐξ ἁπάντων ἐκλεξάμενον , ἀποστερεῖν δ οὐχ οἷόν ἄλλον ἢ τὸν παρακαταθέμενον 0 1 2 .
ὥστε Νικίας μὲν συκοφαντεῖν ἐπιθυμῶν οὐκ ἂν ἐπὶ τοῦτον ἦλθεν , Εὐθύνους δ ἀποστερεῖν ἐπιχειρῶν οὐκ ἄλλον εἶχεν .
ὃ δὲ μέγιστον τεκμήριον καὶ πρὸς ἅπαντα ἱκανόν 0 ·
ὅτε γὰρ τὸ ἔγκλημα ἐγένετο , ὀλιγαρχία καθειστήκει , ἐν ᾗ οὕτως ἑκάτερος αὐτῶν διέκειτο , ὥστε Νικίας μέν , εἰ καὶ τὸν ἄλλον χρόνον εἴθιστο συκοφαντεῖν , τότ ἂν ἐπαύσατο , Εὐθύνους δέ , καὶ εἰ μη δὲ πώποτε διενοήθη ἀδικεῖν , τότ ἂν ἐπήρθη .
ὁ μὲν γὰρ διὰ τὰ ἁμαρτήματα ἐτιμᾶτο , ὁ δὲ διὰ τὰ χρήματα ἐπεβουλεύετο .
πάντες γὰρ ἐπίστασθε , ὅτι ἐν ἐκείνῳ τῷ χρόνῳ δεινότερον ἦν πλουτεῖν ἢ ἀδικεῖν ·
οἱ μὲν γὰρ τὰ ἀλλότρια ἐλάμβανον , οἱ δὲ τὰ σφέτερ αὐτῶν ἀπώλλυον .
ἐφ οἷς γὰρ ἦν ἡ πόλις , οὐ τοὺς ἁμαρτάνοντας ἐτιμωροῦντο , ἀλλὰ τοὺς ἔχοντας ἀφῃροῦντο , καὶ ἡγοῦντο τοὺς μὲν ἀδικοῦντας πιστούς , τοὺς δὲ πλουτοῦντας ἐχθρούς 0 .
ὥστε μὴ περὶ τοῦτ εἶναι Νικίᾳ ὅπως συκοφαντῶν τ ἀλλότρια λήψοιτο , ἀλλ ὅπως μὴ οὐδὲν ἀδικῶν κακόν τι πείσοιτο .
τῷ μὲν γὰρ ὅσον Εὐθύνους δυναμένῳ ἐξῆν ἅ τ ἔλαβεν ἀποστερεῖν καὶ οἷς μὴ συνέβαλεν ἐγκαλεῖν ·
οἱ δ ὥσπερ Νικίας διακείμενοι ἠναγκάζοντο τοῖς τ ὀφείλουσι τὰ χρέα ἀφιέναι καὶ τοῖς συκοφαντοῦσι τὰ αὑτῶν διδόναι 0 .
καὶ ταῦθ ὅτι ἀληθῆ λέγω αὐτὸς ἂν ὑμῖν Εὐθύνους μαρτυρήσειεν ·
ἐπίσταται γὰρ ὅτι Τιμόδημος τουτονὶ τριάκοντα μνᾶς ἐπράξατο , οὐ χρέος ἐγκαλῶν ἀλλ ἀπάξειν ἀπειλῶν .
καίτοι πῶς εἰκὸς Νικίαν εἰς τοῦτ ἀνοίας ἐλθεῖν , ὥστ αὐτὸν περὶ τοῦ σώματος κινδυνεύοντα ἑτέρους συκοφαντεῖν , καὶ μὴ δυνάμενον τὰ αὑτοῦ σῴζειν τοῖς ἀλλοτρίοις ἐπιβουλεύειν , καὶ πρὸς τοῖς ὑπάρχουσιν ἐχθροῖς ἑτέρους διαφόρους ποιεῖσθαι , καὶ τούτοις ἀδίκως ἐγκαλεῖν παρ ὧν οὐ δ ὁμολογούντων ἀποστερεῖν οἷός τ ἂν ἦν δίκην λαβεῖν , καὶ τότε πλέον ἔχειν ζητεῖν , ὅτε οὐ δὲ ἴσον ἐξῆν αὐτῷ , καὶ ὅτε ἃ οὐκ ἔλαβεν ἀποτίνειν ἠναγκάζετο , τότε καὶ ἃ μὴ συνέβαλεν ἐλπίζειν πράξασθαι 0 ;
περὶ μὲν οὖν τούτων ἱκανὰ τὰ εἰρημένα 0 .
ἴσως δ Εὐθύνους ἐρεῖ , ἃ καὶ πρότερον ἤδη , ὅτι οὐκ ἄν ποτ ἀδικεῖν ἐπιχειρῶν τὰ μὲν δύο μέρη τῆς παρακαταθήκης ἀπέδωκε , τὸ δὲ τρίτον μέρος ἀπεστέρησεν , ἀλλ εἴ τε ἀδικεῖν ἐπεθύμει εἴ τε δίκαιος ἐβούλετο εἶναι , περὶ ἁπάντων ἂν τὴν αὐτὴν γνώμην ἔσχεν 0 .
ἐγὼ δ ἡγοῦμαι πάντας ὑμᾶς εἰδέναι ὅτι πάντες ἄνθρωποι , ὅταν περ ἀδικεῖν ἐπιχειρῶσιν , ἅμα καὶ τὴν ἀπολογίαν σκοποῦνται ·
ὥστ οὐκ ἄξιον θαυμάζειν , εἰ τούτων ἕνεκα τῶν λόγων οὕτως Εὐθύνους ἠδίκησεν 0 .
ἔτι δ ἔχοιμ ἂν ἐπιδεῖξαι καὶ ἑτέρους , οἳ χρήματα λαβόντες τὰ μὲν πλεῖστ ἀπέδοσαν , ὀλίγα δ ἀπεστέρησαν , καὶ ἐν μικροῖς μὲν συμβολαίοις ἀδικήσαντας , ἐν μεγάλοις δὲ δικαίους γενομένους 0 ·
ὥστ οὐ μόνος οὐ δὲ πρῶτος Εὐθύνους τοιαῦτα πεποίηκεν .
ἐνθυμεῖσθαι δὲ χρή , εἰ ἀποδέξεσθε τῶν τὰ τοιαῦτα λεγόντων , ὅτι νόμον θήσετε , πῶς χρὴ ἀδικεῖν ·
ὥστε τοῦ λοιποῦ χρόνου τὰ μὲν ἀποδώσουσι , τὰ δ ὑπολείψονται .
λυσιτελήσει γὰρ αὐτοῖς , εἰ μέλλουσιν , οἷς ἂν ἀποδῶσι τεκμηρίοις χρώμενοι , ὧν ἂν ἀποστερῶσι μὴ δώσειν δίκην .
σκέψασθε δὲ καί , ὡς ὑπὲρ Νικίου ῥᾴδιον εἰπεῖν ὅμοια τῇ Εὐθύνου ἀπολογίᾳ 0 .
ὅτε γὰρ ἀπελάμβανε τὰ δύο τάλαντα , οὐδεὶς αὐτῷ παρεγένετο ·
ὥστ εἴπερ καὶ ἐβούλετο καὶ ἐδόκει αὐτῷ συκοφαντεῖν , δῆλον ὅτι οὐ δ ἂν ταῦτα ὡμολόγει κεκομίσθαι , ἀλλὰ περὶ ἁπάντων ἂν τοὺς αὐτοὺς λόγους ἐποιεῖτο , καὶ περὶ πλειόνων τε χρημάτων Εὐθύνους ἂν ἐκινδύνευεν , καὶ ἅμα οὐκ ἂν εἶχεν οἷσπερ νυνὶ τεκμηρίοις χρῆσθαι 0 .
καὶ μὲν δὴ καὶ Νικίαν μὲν οὐ δ ἂν εἷς δύναιτο ἀποδεῖξαι , δι ἥντινά δι ἥντινά ποτε αἰτίαν ἐνεκάλεσεν , Εὐθύνουν δὲ ῥᾴδιον γνῶναι , ὧν ἕνεκα τοῦτον τὸν τρόπον ἠδίκησεν 0 .
ὅτε γὰρ Νικίας ἦν ἐν ταῖς συμφοραῖς , πάντες οἱ συγγενεῖς καὶ οἱ ἐπιτήδειοι ἀκηκοότες ἦσαν ὅτι τὸ ἀργύριον , ὃ ἦν αὐτῷ , τούτῳ παρακατέθετο .
ἐγίγνωσκεν οὖν Εὐθύνους , ὅτι μὲν ἔκειτο τὰ χρήματα παρ αὐτῷ , πολλοὺς ᾐσθημένους , ὁπόσα δὲ οὐδένα πεπυσμένον 0 .
ὥσθ ἡγεῖτο ἀπὸ μὲν τοῦ ἀριθμοῦ ἀφαιρῶν οὐ γνωσθήσεσθαι , πάντα δ ἀποστερῶν καταφανὴς γενήσεσθαι .
ἐβούλετο οὖν ἱκανὰ λαβὼν ἀπολογίαν ὑπολείπεσθαι μᾶλλον ἢ μηδὲν ἀποδοὺς μη δ ἀρνηθῆναι δύνασθαι 0 .
εἰ μὲν καὶ ἄλλοι τινὲς ἦσαν ἠγωνισμένοι τοιαύτην παραγραφήν , ἀπ αὐτοῦ τοῦ πράγματος ἠρχόμην ἂν τοὺς λόγους ποιεῖσθαι ·
νῦν δ ἀνάγκη περὶ τοῦ νόμου πρῶτον εἰπεῖν καθ ὃν εἰσεληλύθαμεν , ἵν ἐπιστάμενοι περὶ ὧν ἀμφισβητοῦμεν , τὴν ψῆφον φέρητε , καὶ μηδεὶς ὑμῶν θαυμάσῃ διότι φεύγων τὴν δίκην πρότερος λέγω τοῦ διώκοντος 0 .
ἐπειδὴ γὰρ ἐκ Πειραιέως κατελθόντες ἐνίους ἑωρᾶτε τῶν πολιτῶν συκοφαντεῖν ὡρμημένους καὶ τὰς συνθήκας λύειν ἐπιχειροῦντας , βουλόμενοι τούτους τε παῦσαι καὶ τοῖς ἄλλοις ἐπιδεῖξαι ὅτι οὐκ ἀναγκασθέντες ἐποιήσασθ αὐτὰς ἀλλ ἡγούμενοι τῇ πόλει συμφέρειν , εἰπόντος Ἀρχίνου νόμον ἔθεσθε , ἄν τις δικάζηται παρὰ τοὺς ὅρκους , ἐξεῖναι τῷ φεύγοντι παραγράψασθαι , τοὺς δ ἄρχοντας περὶ τούτου πρῶτον εἰσάγειν , λέγειν δὲ πρότερον τὸν παραγραψάμενον , ὁπότερος δ ἂν ἡττηθῇ , τὴν ἐπωβελίαν ὀφείλειν , ἵν οἱ τολμῶντες μνησικακεῖν μὴ μόνον ἐπιορκοῦντες ἐξελέγχοιντο μη δὲ τὴν παρὰ τῶν θεῶν τιμωρίαν ὑπομένοιεν ἀλλὰ καὶ παραχρῆμα ζημιοῖντο .
δεινὸν οὖν ἡγησάμην , εἰ τῶν νόμων οὕτως ἐχόντων ἐγὼ περιόψομαι τὸν μὲν συκοφάντην ἐν τριάκοντα δραχμαῖς κινδυνεύοντα , ἐμαυτὸν δὲ περὶ τῆς οὐσίας ἁπάσης ἀγωνιζόμενον 0 .
ἀποδείξω δὲ Καλλίμαχον οὐ μόνον παρὰ τὰς συνθήκας δικαζόμενον , ἀλλὰ καὶ περὶ τῶν ἐγκλημάτων ψευδόμενον , καὶ προσέτι δίαιταν ἡμῖν γεγενημένην περὶ αὐτῶν .
βούλομαι δ ἐξ ἀρχῆς ὑμῖν διηγήσασθαι τὰ πραχθέντα ·
ἂν γὰρ τοῦτο μάθητε ὡς οὐδὲν ὑπ ἐμοῦ κακὸν πέπονθεν , ἡγοῦμαι ταῖς τε συνθήκαις ὑμᾶς ἥδιον βοηθήσειν καὶ τούτῳ μᾶλλον ὀργιεῖσθαι .
ἦρχον μὲν γὰρ οἱ δέκα οἱ μετὰ τοὺς τριάκοντα καταστάντες , ὄντος δέ μοι Πατροκλέους ἐπιτηδείου , τοῦ τότε βασιλεύοντος , ἔτυχον μετ αὐτοῦ βαδίζων .
ἐκεῖνος δ ἐχθρὸς ὢν Καλλιμάχῳ τῷ νῦν ἐμὲ διώκοντι τὴν δίκην , ἀπήντησεν ἀργύριον φέροντι .
λαβόμενος δ αὐτοῦ Πάμφιλον ἔφασκεν αὐτὸ καταλιπεῖν καὶ δημόσιον γίγνεσθαι ·
ἐκεῖνον γὰρ εἶναι τῶν ἐν Πειραιεῖ 0 .
ἀμφισβητοῦντος δὲ τούτου καὶ λοιδορίας αὐτοῖς γενομένης ἄλλοι τε πολλοὶ συνέδραμον , καὶ κατὰ τύχην Ῥίνων εἷς τῶν δέκα γενόμενος προσῆλθεν .
εὐθὺς οὖν πρὸς αὐτὸν τὴν φάσιν τῶν χρημάτων ὁ Πατροκλῆς ἐποιεῖτο ·
ὁ δ ὡς τοὺς συνάρχοντας ἦγεν ἀμφοτέρους 0 .
ἐκεῖνοι δ εἰς τὴν βουλὴν περὶ αὐτῶν ἀπέδοσαν ·
κρίσεως δὲ γενομένης ἔδοξε τὰ χρήματα δημόσι εἶναι .
μετὰ δὲ ταῦτ , ἐπειδὴ κατῆλθον οἱ φεύγοντες ἐκ Πειραιέως , οὗτος ἐνεκάλει τῷ Πατροκλεῖ καὶ δίκας ἐλάγχανεν ὡς αἰτίῳ τῆς συμφορᾶς γεγενημένῳ ·
διαλλαγεὶς δὲ πρὸς ἐκεῖνον καὶ πραξάμενος αὐτὸν δέκα μνᾶς ἀργυρίου Λυσίμαχον ἐσυκοφάντει ·
λαβὼν δὲ καὶ παρὰ τούτου διακοσίας δραχμὰς ἐμοὶ πράγματα παρεῖχεν .
καὶ τὸ μὲν πρῶτον ἐνεκάλει φάσκων με συμπράττειν ἐκείνοις , τελευτῶν δ εἰς τοῦτ ἀναιδείας ἦλθεν ὥσθ ἁπάντων με τῶν γεγενημένων ᾐτιᾶτο ·
ἅπερ ἴσως καὶ νῦν τολμήσει κατηγορεῖν .
ἐγὼ δ ὑμῖν παρέξομαι μάρτυρας πρῶτον μὲν τοὺς ἐξ ἀρχῆς παραγενομένους , ὡς οὔ τ ἐπελαβόμην οὔ τ ἐφηψάμην τῶν χρημάτων , ἔπειτα Ῥίνωνα καὶ τοὺς συνάρχοντας , ὡς οὐκ ἐγὼ τὴν φάσιν ἀλλὰ Πατροκλῆς ἐποιήσατο πρὸς αὐτούς , ἔτι δὲ τοὺς βουλευτάς , ὡς ἐκεῖνος ἦν ὁ κατηγορῶν 0 .
καί μοι κάλει τούτων μάρτυρας .
οὕτω τοίνυν πολλῶν παραγενομένων τοῖς πραχθεῖσιν , ὥσπερ οὐδενὸς συνειδότος αὐτὸς μὲν οὗτος ἐφιστάμενος εἰς τοὺς ὄχλους καὶ καθίζων ἐπὶ τοῖς ἐργαστηρίοις λόγους ἐποιεῖτο ὡς δεινὰ πεπονθὼς ὑπ ἐμοῦ καὶ τῶν χρημάτων ἀπεστερημένος , τῶν δὲ χρωμένων τινὲς τούτῳ προσιόντες μοι συνεβούλευον ἀπαλλάττεσθαι τῆς πρὸς τοῦτον διαφορᾶς καὶ μὴ βούλεσθαι κακῶς ἀκούειν μη δὲ κινδυνεύειν περὶ πολλῶν χρημάτων , μη δ εἰ σφόδρα πιστεύω τῷ πράγματι , λέγοντες ὡς πολλὰ παρὰ γνώμην ἐν τοῖς δικαστηρίοις ἀποβαίνει , καὶ ὅτι τύχῃ μᾶλλον ἢ τῷ δικαίῳ κρίνεται τὰ παρ ὑμῖν , ὥστε λυσιτελεῖν μοι μίκρ ἀναλώσαντι μεγάλων ἐγκλημάτων ἀπαλλαγῆναι μᾶλλον ἢ μηδὲν ἀποτείσαντι κινδυνεύειν περὶ τηλικούτων 0 .
τί δ ἂν ὑμῖν τὰ πολλὰ καθ ἕκαστον διηγοίμην ;
οὐδὲν γὰρ παρέλιπον τῶν εἰθισμένων περὶ τῶν τοιούτων λέγεσθαι .
τελευτῶν δ οὖν ἐπείσθην , ἅπαντα γὰρ εἰρήσεται τ ἀληθῆ πρὸς ὑμᾶς , δοῦναι τούτῳ διακοσίας δραχμάς .
ἵνα δὲ μὴ πάλιν ἐξείη συκοφαντεῖν αὐτῷ , δίαιταν ἐπὶ ῥητοῖς ἐπετρέψαμεν Νικομάχῳ Βατῆθεν .
τὸ μὲν τοίνυν πρῶτον ἐνέμεινε τοῖς ὡμολογημένοις , ὕστερον δ ἐπιβουλεύσας μετὰ Ξενοτίμου , τοῦ τοὺς νόμους διαφθείροντος καὶ τὰ δικαστήρια δεκάζοντος καὶ τὰς ἀρχὰς λυμαινομένου καὶ πάντων κακῶν αἰτίου , λαγχάνει μοι δίκην μυρίων δραχμῶν .
προβαλλομένου δ ἐμοῦ μάρτυρα , ὡς οὐκ εἰσαγώγιμος ἦν ἡ δίκη διαίτης γεγενημένης , ἐκείνῳ μὲν οὐκ ἐπεξῆλθεν , εἰδὼς ὅτι , εἰ μὴ μεταλάβοι τὸ πέμπτον μέρος τῶν ψήφων , τὴν ἐπωβελίαν ὀφλήσει , πείσας δὲ τὴν ἀρχὴν πάλιν τὴν αὐτὴν δίκην ἐγράψατο , ὡς ἐν τοῖς πρυτανείοις μόνον κινδυνεύσων .
ἀπορῶν δ ὅ τι χρησαίμην τοῖς κακοῖς , ἡγησάμην εἶναι κράτιστον ἐξ ἴσου καταστήσαντ ἀμφοτέροις τὸν κίνδυνον εἰσελθεῖν εἰς ὑμᾶς .
καὶ τὰ μὲν γενόμενα ταῦτ ἐστίν .
πυνθάνομαι δὲ Καλλίμαχον οὐ μόνον περὶ τῶν ἐγκλημάτων διανοεῖσθαι ψευδῆ λέγειν , ἀλλὰ καὶ τὴν δίαιταν μέλλειν ἔξαρνον εἶναι καὶ παρεσκευάσθαι λέγειν τοιούτους λόγους , ὡς οὐκ ἄν ποτ ἐπέτρεψε Νικομάχῳ δίαιταν , ὃν ἠπίστατο πάλαι χρώμενον ἡμῖν , καὶ ὡς οὐκ ἐικὸς ἦν αὐτὸν ἀντὶ μυρίων δραχμῶν διακοσίας ἐθελῆσαι λαβεῖν .
ὑμεῖς δ ἐνθυμεῖσθε πρῶτον μὲν ὅτι τὴν δίαιταν οὐκ ἀμφισβητοῦντες ἀλλ ἐπὶ ῥητοῖς ἐπετρέψαμεν , ὥστ οὐδὲν ἄτοπον ἐποίησεν , εἰ Νικόμαχον εἵλετο διαιτητήν , ἀλλὰ πολὺ μᾶλλον εἰ περὶ τῶν πραγμάτων ὡμολογηκὼς περὶ τοῦ διαιτητοῦ διεφέρετο .
ἔπειτ ὀφειλομένων μὲν αὐτῷ μυρίων δραχμῶν οὐκ εἰκὸς ἦν αὐτὸν ἐπὶ δυοῖν μναῖν ποιήσασθαι τὴν διαλλαγήν ·
ἀδίκως δ αἰτιώμενον καὶ συκοφαντοῦντα οὐδὲν θαυμαστὸν τοσοῦτον ἐθελῆσαι λαβεῖν 0 .
ἔτι δ , εἰ μεγάλ ἐγκαλῶν ὀλίγ ἐπράξατο , οὐ τούτῳ τοῦτο τεκμήριόν ἐστιν , ὡς ἡ δίαιτα οὐ γέγονεν , ἀλλὰ πολὺ μᾶλλον ἡμῖν , ὡς καὶ τὴν ἀρχὴν οὐ δικαίως ἐνεκάλεσεν 0 .
θαυμάζω δ εἰ αὑτὸν μὲν ἱκανὸν γνῶναι νομίζει ὅτι οὐκ εἰκὸς ἀντὶ μυρίων δραχμῶν διακοσίας ἐθελῆσαι λαβεῖν , ἐμὲ δ οὐκ ἂν οἴεται τοῦτ ἐξευρεῖν , εἴπερ ἠβουλόμην ψευδῆ λέγειν , ὅτι πλέον ἔδει φάσκειν τούτων δεδωκέναι 0 .
ἀξιῶ δ , ὅσον περ ἂν τούτῳ σημεῖον ἦν ὡς ἡ δίαιτα οὐ γέγονεν , ἑλόντι τὰ διαμαρτυρηθέντα , τοσοῦτον ἐμοὶ γενέσθαι τεκμήριον ὡς ἀληθῆ λέγω περὶ αὐτῆς , ἐπειδὴ τῷ μάρτυρι φανερός ἐστιν οὐ δ ἐπεξελθεῖν ἀξιώσας .
ἡγοῦμαι δ , εἰ μή θ ἡ δίαιτα ἐγεγόνει μή τε τῶν πεπραγμένων ἦσαν μάρτυρες , ἔδει δ ἐκ τῶν εἰκότων σκοπεῖν , οὐ δ οὕτω χαλεπῶς ἂν ὑμᾶς γνῶναι τὰ δίκαια .
εἰ μὲν γὰρ καὶ τοὺς ἄλλους ἀδικεῖν ἐτόλμων , εἰκότως ἄν μου κατεγιγνώσκετε καὶ περὶ τοῦτον ἐξαμαρτάνειν ·
νῦν δ οὐδένα φανήσομαι τῶν πολιτῶν οὔ τε χρήμασι ζημιώσας οὔ τε περὶ τοῦ σώματος εἰς κίνδυνον καταστήσας , οὔ τ ἐκ μὲν τῶν μετεχόντων τῆς πολιτείας ἐξαλείψας , εἰς δὲ τὸν μετὰ Λυσάνδρου κατάλογον ἐγγράψας .
καίτοι πολλοὺς ἐπῆρεν ἡ τῶν τριάκοντα πονηρία τοιαῦτα ποιεῖν ·
οὐ γὰρ ὅτι τοὺς ἀδικοῦντας ἐκόλαζον , ἀλλ ἐνίοις καὶ προσέταττον ἐξαμαρτάνειν .
ἐγὼ μὲν τοίνυν οὐ δ ἐπὶ τῆς ἐκείνων ἀρχῆς οὐδὲν εὑρεθήσομαι τοιοῦτον ἐργασάμενος ·
οὗτος δ ἀδικηθῆναί φησιν , ὅτ ἐξεβέβληντο μὲν οἱ τριάκοντα , ὁ δὲ Πειραιεὺς ἦν κατειλημμένος , ἐκράτει δ ὁ δῆμος , περὶ διαλλαγῶν δ ἦσαν οἱ λόγοι .
καίτοι δοκεῖ ἂν ὑμῖν , ὅστις ἐπὶ τῶν τριάκοντα κόσμιον αὑτὸν παρέσχεν , εἰς τοῦτον ἀποθέσθαι τὸν χρόνον ἀδικεῖν , ἐν ᾧ καὶ τοῖς πρότερον ἡμαρτηκόσι μετέμελεν ;
ὃ δὲ πάντων δεινότατον , εἰ τῶν μὲν ὑπαρχόντων ἐχθρῶν μη δ ἀμύνεσθαι μηδέν ἠξίωσα , τοῦτον δὲ κακῶς ποιεῖν ἐπεχείρουν , πρὸς ὃν οὐδὲν πώποτέ μοι συμβόλαιον ἐγένετο 0 .
ὡς μὲν οὖν οὐκ αἴτιός εἰμι Καλλιμάχῳ τῆς τῶν χρημάτων δημεύσεως , ἱκανῶς ἀποδεδεῖχθαί μοι νομίζω ·
ὡς δ οὐκ ἐξῆν αὐτῷ δικάζεσθαι περὶ τῶν τότε γεγενημένων , οὐ δ εἰ πάντα ταῦτ ἦν πεποιηκὼς ἅ φησιν αὐτός , ἐκ τῶν συνθηκῶν γνώσεσθε .
καί μοι λαβὲ τὸ βιβλίον .
συνθῆκαι ἆρα μικρῷ τῷ δικαίῳ πιστεύων τὴν παραγραφὴν ἐποιησάμην , ἀλλ οὐ τῶν μὲν συνθηκῶν διαρρήδην ἀφιεισῶν τοὺς ἐνδείξαντας ἢ φήναντας ἢ τῶν ἄλλων τι τῶν τοιούτων πράξαντας , ἐμαυτὸν δ ἔχων ἀποφαίνειν , ὡς οὔ τε ταῦτα πεποίηκα οὔ τ ἄλλ οὐδὲν ἐξήμαρτον ;
ἀνάγνωθι δή μοι καὶ τοὺς ὅρκους .
οὐκ οὖν δεινόν , ὦ ἄνδρες δικασταί , οὕτω μὲν τῶν συνθηκῶν ἐχουσῶν , τοιούτων δὲ τῶν ὅρκων γενομένων , τοσοῦτον φρονεῖν Καλλίμαχον ἐπὶ τοῖς λόγοις τοῖς αὑτοῦ ὥσθ ἡγεῖσθαι πείσειν ὑμᾶς ἐναντία τούτοις ψηφίσασθαι 0 ;
καὶ εἰ μὲν ἑώρα μεταμέλον τῇ πόλει τῶν πεπραγμένων , οὐκ ἄξιον ἦν θαυμάζειν αὐτοῦ ·
νῦν δ οὐ μόνον ἐν τῇ θέσει τῶν νόμων ἐπεδείξασθε περὶ πολλοῦ ποιούμενοι τὰς συνθήκας , ἀλλὰ καὶ Φίλωνα τὸν ἐκ Κοίλης ἐνδειχθέντα παραπρεσβεύεσθαι , καὶ περὶ μὲν τοῦ πράγματος οὐδὲν ἔχοντ ἀπολογήσασθαι , τὰς δὲ συνθήκας παρεχόμενον , ἔδοξεν ὑμῖν ἀφεῖναι καὶ μη δὲ κρίσιν περὶ αὐτοῦ ποιήσασθαι .
καὶ ἡ μὲν πόλις οὐ δὲ παρὰ τῶν ὁμολογούντων ἐξαμαρτάνειν ἀξιοῖ δίκην λαβεῖν , οὗτος δὲ καὶ τοὺς οὐδὲν ἠδικηκότας τολμᾷ συκοφαντεῖν .
καὶ μὴν οὐ δὲ τάδ αὐτὸν λέληθεν , ὅτι Θρασύβουλος καὶ Ἄνυτος μέγιστον μὲν δυνάμενοι τῶν ἐν τῇ πόλει , πολλῶν δ ἀπεστερημένοι χρημάτων , εἰδότες δὲ τοὺς ἀπογράψαντας , ὅμως οὐ τολμῶσιν αὐτοῖς δίκας λαγχάνειν οὐ δὲ μνησικακεῖν , ἀλλ εἰ καὶ περὶ τῶν ἄλλων μᾶλλον ἑτέρων δύνανται διαπράττεσθαι , ἀλλ οὖν περὶ γε τῶν ἐν ταῖς συνθήκαις ἴσον ἔχειν τοῖς ἄλλοις ἀξιοῦσιν .
καὶ οὐχ οὗτοι μόνοι ταῦτ ἠξιώκασιν , ἀλλ οὐ δ ὑμῶν οὐδεὶς τοιαύτην δίκην εἰσελθεῖν τετόλμηκεν .
καίτοι δεινόν , εἰ ἐπὶ μὲν τοῖς ὑμετέροις αὐτῶν πράγμασιν ἐμμένετε τοῖς ὅρκοις , ἐπὶ δὲ τῇ τούτου συκοφαντίᾳ παραβαίνειν ἐπιχειρήσετε , καὶ τὰς μὲν ἰδίας ὁμολογίας δημοσίᾳ κυρίας ἀναγκάζετ εἶναι , τὰς δὲ τῆς πόλεως συνθήκας ἰδίᾳ τὸν βουλόμενον λύειν ἐάσετε 0 .
ὃ δὲ πάντων ἄν τις μάλιστα θαυμάσειεν , εἰ , ὅτε μὲν ἄδηλον ἦν , εἰ συνοίσουσιν αἱ διαλλαγαὶ τῇ πόλει , τοιούτους ὅρκους ἐποιήσασθε περὶ αὐτῶν , ὥστ εἰ καὶ μὴ συνέφερεν ἀναγκαῖον εἶναι τοῖς ὡμολογημένοις ἐμμένειν , ἐπειδὴ δ οὕτω καλῶς ὑμῖν συμβέβηκεν ὥστε καὶ μηδεμιᾶς πίστεως γεγενημένης ἄξιον εἶναι τὴν παροῦσαν πολιτείαν διαφυλάττειν , τηνικαῦτα τοὺς ὅρκους παραβήσεσθε ·
καὶ τοῖς μὲν εἰρηκόσιν ὡς χρὴ τὰς συνθήκας ἐξαλείφειν ὠργίζεσθε , τουτονὶ δ , ὃς γεγραμμένας αὐτὰς τολμᾷ παραβαίνειν , ἀζήμιον ἀφήσετε .
ἀλλ οὔ τ ἂν δίκαια οὔ τ ἄξι ὑμῶν αὐτῶν οὔ τ ἂν πρέποντα τοῖς πρότερον ἐγνωσμένοις ποιήσαιτε .
ἐνθυμεῖσθε δ ὅτι περὶ τῶν μεγίστων ἥκετε δικάσοντες ·
περὶ γὰρ συνθηκῶν τὴν ψῆφον οἴσετε , ἃς οὐ δὲ πώποτ οὔ θ ὑμῖν πρὸς ἑτέρους οὔ τ ἄλλοις πρὸς ὑμᾶς ἐλυσιτέλησε παραβῆναι , τοσαύτην δ ἔχουσι δύναμιν ὥστε τὰ πλεῖστα τοῦ βίου καὶ τοῖς Ἕλλησι καὶ τοῖς βαρβάροις διὰ συνθηκῶν εἶναι .
ταύταις γὰρ πιστεύοντες ὡς ἀλλήλους ἀφικνούμεθα καὶ ποριζόμεθα ὧν ἕκαστοι τυγχάνομεν δεόμενοι ·
μετὰ τούτων καὶ τὰ συμβόλαια τὰ πρὸς ἡμᾶς αὐτοὺς ποιούμεθα καὶ τὰς ἰδίας ἔχθρας καὶ τοὺς κοινοὺς πολέμους διαλυόμεθα ·
τούτῳ μόνῳ κοινῷ πάντες ἄνθρωποι διατελοῦμεν χρώμενοι .
ὥσθ ἅπασι μὲν προσήκει βοηθεῖν αὐταῖς , μάλιστα δ ὑμῖν 0 .
ὑπόγυιον γὰρ ἐστιν , ἐξ οὗ καταπολεμηθέντες , ἐπὶ τοῖς ἐχθροῖς γενόμενοι , πολλῶν ἐπιθυμησάντων διαφθεῖραι τὴν πόλιν , εἰς ὅρκους καὶ συνθήκας κατεφύγομεν , ἅς εἰ Λακεδαιμόνιοι τολμῷεν παραβαίνειν , σφόδρ ἂν ἕκαστος ὑμῶν ἀγανακτήσειεν .
καίτοι πῶς οἷόν τ ἐστὶν ἑτέρων κατηγορεῖν οἷς αὐτός τις ἔνοχός ἐστιν ;
τῷ δ ἂν δόξαιμεν ἀδικεῖσθαι παρὰ τὰς συνθήκας κακῶς πάσχοντες , εἰ μη δ αὐτοὶ φαινοίμεθ αὐτὰς περὶ πολλοῦ ποιούμενοι ;
τίνας δὲ πίστεις πρὸς τοὺς ἄλλους εὑρήσομεν , εἰ τὰς πρὸς ἡμᾶς αὐτοὺς γεγενημένας οὕτως εἰκῇ λύσομεν ;
ἄξιον δὲ καὶ τῶνδε μνησθῆναι , διότι πολλῶν καὶ καλῶν τοῖς προγόνοις ἐν τῷ πολέμῳ πεπραγμένων οὐχ ἥκισθ ἡ πόλις ἐκ τούτων τῶν διαλλαγῶν εὐδοκίμησεν 0 .
πρὸς μὲν γὰρ τὸν πόλεμον πολλαὶ πόλεις ἂν εὑρεθεῖεν καλῶς ἠγωνισμέναι , περὶ δὲ στάσεως οὐκ ἔστιν ἣν ἄν τις ἐπιδείξειεν ἄμεινον τῆς ἡμετέρας βεβουλευμένην .
ἔτι δὲ τῶν μὲν τοιούτων ἔργων , ὅσα μετὰ κινδύνων πέπρακται , τὸ πλεῖστον ἄν τις μέρος τῇ τύχῃ μεταδοίη ·
τῆς δ εἰς ἡμᾶς αὐτοὺς μετριότητος οὐδεὶς ἂν ἄλλ ἢ τὴν ἡμετέραν γνώμην αἰτιάσαιτο .
ὥστ οὐκ ἄξιον προδότας ταύτης τῆς δόξης γενέσθαι 0 .
καὶ μηδεὶς ἡγείσθω μ ὑπερβάλλειν μη δὲ μείζω λέγειν , ὅτι δίκην ἰδίαν φεύγων τούτους εἴρηκα τοὺς λόγους .
οὐ γὰρ μόνον περὶ τῶν ἐπιγεγραμμένων χρημάτων ἐστιν οὗτος ὁ ἀγών , ἀλλ ἐμοὶ μὲν περὶ τούτων , ὑμῖν δὲ περὶ τῶν ὀλίγῳ πρότερον εἰρημένων 0 1 ·
ὑπὲρ ὧν οὐδεὶς οὔ τ ἂν εἰπεῖν ἀξίως δύναιτο οὔ τ ἂν τίμημ ἱκανὸν ἐπιγράψαιτο .
τοσοῦτον γὰρ αὕτη διαφέρει τῶν ἄλλων δικῶν , ὥστε τῶν μὲν τοῖς ἀγωνιζομένοις μόνον προσήκει , ταύτῃ δὲ τὸ κοινὸν τῆς πόλεως συγκινδυνεύει .
περὶ ταύτης δύ ὅρκους ὀμόσαντες δικάζετε , τὸν μὲν , ὅνπερ ἐπὶ ταῖς ἄλλαις εἴθισθε , τὸν δ ὃν ἐπὶ ταῖς συνθήκαις ἐποιήσασθε .
ταύτην ἀδίκως γνόντες οὐ τοὺς τῆς πόλεως μόνον νόμους ἀλλὰ καὶ τοὺς ἁπάντων κοινοὺς παραβήσεσθε .
ὥστ οὐκ ἄξιον οὔ τε κατὰ χάριν οὔ τε κατ ἐπιείκειαν οὔ τε κατ ἄλλ οὐδὲν ἢ κατὰ τοὺς ὅρκους περὶ αὐτῶν ψηφίσασθαι 0 1 .
ὡς μὲν οὖν χρὴ καὶ συμφέρει καὶ δίκαιον ὑμᾶς ἐστὶν οὕτω περὶ τῶν συνθηκῶν γιγνώσκειν , οὐ δ αὐτὸν ἡγοῦμαι Καλλίμαχον ἀντερεῖν ·
οἶμαι δ αὐτὸν ὀδυρεῖσθαι τὴν παροῦσαν πενίαν καὶ τὴν γεγενημένην αὑτῷ συμφοράν , καὶ λέξειν ὡς δεινὰ καὶ σχέτλια πείσεται , εἰ τῶν χρημάτων , ὧν ἐπὶ τῆς ὀλιγαρχίας ἀφῃρέθη , τούτων ἐν δημοκρατίᾳ τὴν ἐπωβελίαν ὀφλήσει , καὶ εἰ τότε μὲν διὰ τὴν οὐσίαν τὴν αὑτοῦ φυγεῖν ἠναγκάσθη , νυνὶ δ ἐν ᾧ χρόνῳ προσῆκεν αὑτὸν δίκην λαβεῖν , ἅτιμος γενήσεται .
κατηγορήσει δὲ καὶ τῶν ἐν τῇ μεταστάσει γενομένων , ὡς ἐκ τοὺτων μάλισθ ὑμᾶς εἰς ὀργὴν καταστήσων ·
ἴσως γὰρ τινος ἀκήκοεν , ὡς ὑμεῖς , ὅταν μὴ τοὺς ἀδικοῦντας λάβητε , τοὺς ἐντυγχάνοντας κολάζετε .
ἐγὼ δ οὔ θ ὑμᾶς ταύτην ἔχειν τὴν γνώμην ἡγοῦμαι , πρὸς τε τοὺς ὑπειρημένους λόγους ῥᾲδιον ἁντειπεῖν νομίζω .
πρὸς οὖν τοὺς ὀδυρμούς , ὅτι προσήκει βοηθεῖν ὑμᾶς , οὐχ οἵτινες ἂν δυστυχεστάτους σφᾶς αὐτοὺς ἀποδείξωσιν , ἀλλ οἵτινες ἂν περὶ ὧν ἀντωμόσαντο δικαιότερα λέγοντες φάνωνται .
περὶ δὲ τῆς ἐπωβελίας , εἰ μὲν ἐγὼ τοὺτων τῶν πραγμάτων αἴτιος ἦν , εἰκότως ἂν αὐτῷ μέλλοντι ζημιώσεσθαι συνήχθεσθε ·
νῦν δ οὗτος ἐστιν ὁ συκοφαντῶν , ὥστ οὐδὲν ἂν δικαίως αὐτοῦ λέγοντος ἀποδέχοισθε .
ἔπειτα κ ἀκεῖνο χρὴ σκοπεῖν , ὅτι πάντες οἱ κατελθόντες ἐκ Περαίεως ἔχοιεν ἂν τοὺς αὐτοὺς λόγους εἰπεῖν , οὕσπερ οὗτος , ὧν οὐδεὶς ἄλλος τετόλμηκε τοιαύτην δίκην εἰσελθεῖν 0 .
καίτοι χρὴ μισεῖν ὑμᾶς τοὺς τοιούτους καὶ κακοὺς πολίτας νομίζειν , οἵτινες ταῖς μὲν συμφοραῖς ὁμοίας τῷ τῷ πλήθει κέχρηνται , τὰς δὲ τιμωρίας διαφόρους τῶν ἅλλων ἀξιοῦσι ποιεῖσθαι .
πρὸς δὲ τοὺτοις ἔτι καὶ νῦν ἔξεστιν αὐτῷ , πρὶν ἀποπειραθῆναι τῆς ὑμετὲρας γνώμης , ἁφέντι τὴν δίκην ἀπηλλάχθαι πάντων τῶν πραγμάτων .
καίτοι πῶς οὐκ ἄλογόν ἐστιν ἐν τούτῳ τῷ κινδύνῳ ζητεῖν αὐτόν ἐλέου παρ ὑμῶν τυγχάνειν , οὗ κύριος αὐτός ἐστι , καὶ εἰς ὃ αὐτὸς αὑτὸν καθίστησι , καὶ ὃ ἔτι καὶ νῦν ἔξεστιν αὐτῷ μὴ κινδυνεύειν ;
ἂν δ ἄρα μέμνηται τῶν ἐπὶ τῆς ὀλιγαρχίας γεγενημένων , ἁξιοῦτε αὐτὸν μὴ κείνων κατηγορεῖν , ὑπὲρ ὧν οὐδεὶς ἀπολογήσεται , ἀλλ ὡς ἐγὼ τὰ χρήματα εἴληφα διδάσκειν , περὶ οὗπερ ὑμᾶς δεῖ ψηφίζεσθαι , μη δ ὡς αὐτός δεινὰ πέπονθεν ἀποφαίνειν , ἀλλ ὡς ἐγὼ πεποίηκα ἐξελέγχειν , παρ οὗπερ ἀξιοῖ τ ἀπολωλότα κομίζεσθαι ·
ἐπεὶ κακῶς γ αὑτὸν πράττοντα ἐπιδεῖξαι καὶ πρὸς ἄλλον ὁντινοῦν ἀγωνιζόμενος τῶν πολιτῶν δύναται 0 .
καίτοι χρὴ μέγα παρ ὑμῖν δύνασθαι τῶν κατηγοριῶν , οὐχ αἷς ἔξεστι χρῆσθαι καὶ πρὸς τοὺς μηδέν ἡμαρτηκότας , ἀλλ ἃς οὐχ οἷ τ εἰπεῖν ἀλλ ἢ κατὰ τῶν ἠδικηκότων 0 .
πρὸς μὲν οὖν τούτους τοὺς λόγους καὶ ταῦτ ἴσως ἀρκέσει καὶ τάχ ἀντειπεῖν ἐξέσται .
ἐνθυμεῖσθε δ , εἰ καὶ τῳ δόξω δὶς περὶ τῶν αὐτῶν λέγειν , ὅτι πολλοὶ προσέχουσι ταύτῃ τῇ δίκῃ τὸν νοῦν , οὐ τῶν ἡμετέρων πραγμάτων φροντίζοντες , ἀλλ ἡγούμενοι περὶ τῶν συνθηκῶν εἶναι τὴν κρίσιν .
οὓς ὑμεῖς τὰ δίκαια γνόντες ἀδεῶς οἰκεῖν ἐν τῇ πόλει ποιήσετε ·
εἰ δὲ μή , πῶς οἴεσθε διακείσεσθαι τοὺς ἐν ἄστει μείναντας , ἤν ὁμοίως ἅπασιν ὀργιζόμενοι φαίνησθε τοῖς μετασχοῦσι τῆς πολιτείας 0 ;
τίνα δὲ γνώμην ἕξειν τοὺς μικρὸν ἁμάρτημα σφίσιν αὐτοῖς συνειδότας , ὅταν ὁρῶσι μη δὲ τοὺς κοσμίως πεπολιτευμένους τῶν δικαίων τυγχάνοντας 0 ;
πόσην δὲ χρὴ προσδοκᾶν ἔσεσθαι ταραχήν , ὅταν οἱ μὲν ἐπαρθῶσι συκοφαντεῖν ὡς ὑμῶν αὐτοῖς ἤδη τ αὔτ ἐγνωκότων , οἱ δὲ δεδίωσι τὴν παροῦσαν πολιτείαν ὡς οὐδεμιᾶς αὐτοῖς ἔτι καταφυγῆς ὑπαρχούσης ;
ἆρ οὐκ ἄξιον φοβεῖσθαι μὴ συγχυθέντων τῶν ὅρκων πάλιν εἰς τ αὐτὰ καταστῶμεν ἐξ ὧνπερ ἠναγκάσθημεν τὰς συνθήκας ποιήσασθαι 0 ;
καὶ μὴν οὐ δεῖ γ ὑμᾶς παρ ἑτέρων μαθεῖν .
ὅσον ἐστὶν ὁμόνοια ἀγαθὸν ἢ στάσις κακόν 0 ·
οὕτω γὰρ ἀμφοτέρων σφόδρα πεπείρασθε , ὥστε καὶ τοὺς ἄλλους ὑμεῖς ἄριστ ἂν διδάξαιτε περὶ αὐτῶν .
ἵνα δὲ δοκῶ διὰ τοῦτο πολὺν χρόνον περὶ τὰς συνθήκας διατρίβειν , ὅτι ῥᾴδιόν ἐστι περὶ αὐτῶν πολλὰ καὶ δίκαια εἰπεῖν , τοσοῦτον ὑμῖν ἔτι διακελεύομαι μνημονεύειν , ὅταν φέρητε τὴν ψῆσον , ὅτι πρὶν μὲν ποιήσασθαι ταύτας ἐπολεμοῦμεν , οἱ μὲν τὸν κύκλον ἔχοντες , οἱ δὲ τὸν Πειραιᾶ κατειληφότες , μᾶλλον ἀλλήλους μισοῦντες ἢ τοὺς ὑπὸ τῶν προγόνων πολεμίους ἡμῖν καταλειφθέντας , ἐπειδὴ δὲ τὰς πὶστεις ἀλλήλοις ἔδομεν εἰς τ αὐτὸν συνελθόντες , οὕτω καλῶς καὶ κοινῶς πολιτευόμεθα , ὤσπερ οὐδεμιᾶς ἡμῖν συμφορᾶς γεγενημένης 0 .
καὶ τότε μὲν ἀμαθεστάτους καὶ δυστυχεστάτους πάντες ἡμᾶς ἐνόμιζον ·
νῦν δ εὐδαιμονέστατοι καὶ σωφρονέστατοι τῶν Ἑλλήνων δοκοῦμεν εἶναι .
ὥστ ἄξιον οὐ μόνον τηλικαύταις ζημίαις κολάζειν τοὺς παραβαίνειν τολμῶντας τὰς συνθήκας ἀλλὰ ταῖς ἐσχάταις , ὡς τῶν μεγίστων κακῶν αἰτίους ὄντας , ἄλλως τε καὶ τοὺς ὥσπερ Καλλίμαχος βεβιωκότας 0 1 .
ὃς δέκα μὲν ἔτη συνεχῶς ὑμῖν Λακεδαιμονίων πολεμησάντων οὐ δὲ μίαν παρέσχεν αὑτὸν ἡμέραν τάξαι τοῖς στρατηγοῖς , ἀλλ ἐκεῖνον μὲν τὸν χρόνον διετέλεσεν ἀποδιδράσκων καὶ τὴν οὐσίαν ἀποκρυπτόμενος , ἐπειδὴ δ οἱ τριάκοντα κατέστησαν , τηνικαῦτα κατέπλευσεν εἰς τὴν πόλιν .
καὶ φησὶ μὲν εἶναι δημοτικός , τοσούτῳ δὲ μᾶλλον τῶν ἄλλων ἐπεθύμει μετασχεῖν ἐκείνης τῆς πολιτείας , ὥστ οὐ δ εἰ κακῶς ἔπαθεν , ἠξίωσεν ἀπελθεῖν , ἀλλ ᾑρεῖτο μετὰ τῶν ἡμαρτηκότων εἰς αὑτὸν πολιορκεῖσθαι μᾶλλον ἢ μεθ ὑμῶν τῶν συνηδικημένων πολιτεύεσθαι 0 .
καὶ μέχρι τῆς ἡμέρας ἐκείνης παρέμεινε μετέχων τῆς πολιτείας , ἐν ᾗ προσβαλεῖν ἠμέλλετε πρὸς τὸ τεῖχος ·
τότε δ ἐξῆλθεν , οὐ τὰ παρόντα μισήσας ἀλλὰ δείσας τὸν ἐπιόντα κίνδυνον , ὡς ὕστερον ἐδήλωσεν .
ἐπειδὴ γὰρ Λακεδαιμονίων ἐθόντων ὁ δῆμος ἐν τῷ Πειραιεῖ κατεκλείσθη , πάλιν ἐκεῖθεν διαδρὰς ἐν Βοιωτοῖς διῃτᾶτο ·